ang sagot nang haring mahal emperatriz na marangal, natiguil ang pagcacasal sa iyo po ang dahilan. ang uica niya at saysay haring macapangyarihan, aco ang corderang leal na naparitong nag lacbay. di caya mangyari baga mahal na vuestra alteza, isang laro', ipaquita dito sa novio at novia. ang uica nang hari', saysay emperatriz na mahal, ituloy ang calaruan sa harap nang capisanan. nang ito ay marinig na nang bunying emperadora, quinuha na capagdaca diamanteng singsing niya. at humingi naman dito nang isang malaquing frasco, na may lamang tubig ito may negrita at negrito. at isang corong musico ang hiningi naman dito, di naman maquiquita mo ang tumutogtog na tauo. ang isang cataca taca sa larong palabas niya, ay may hauac na suplina ang mariquit na negrita. siya ngang pag uinica na ang musico', tugtuguin na, at magsayao ang dalaua na negrito at negrita. sinong di matua naman sa dalauang nagsasayao, sa tugtog ay nababagay yaong quilos nang catauan.